Document ID: 31983R3396

31983R3396
L 337/1
SLUŽBENI LIST EUROPSKE UNIJE
14.11.1983.
UREDBA VIJEĆA (EEZ) br. 3396/83
od 14. studenoga 1983.
o sklapanju Sporazuma u obliku razmjene pisama o izmjeni tablice II. priložene Protokolu br. 2 uz Sporazum između Europske ekonomske zajednice i Švicarske Konfederacije
VIJEĆE EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice, a posebno njegov članak 113.,
uzimajući u obzir preporuku Komisije,
budući da su se putem razmjene pisama od 4. i 5. veljače 1981. Europska ekonomska zajednica i Švicarska Konfederacija sporazumjele o trgovinskim povlasticama u vezi s prerađenim poljoprivrednim proizvodima iz tablice II. priložene Protokolu br. 2 uz Sporazum od 22. srpnja 1972. sklopljen između tih stranaka (1);
budući da se zbog toga smatra poželjnim formalno izmijeniti tekst spomenute tablice; budući da stoga treba odobriti Sporazum u obliku razmjene pisama predviđen u tu svrhu,
DONIJELO JE OVU UREDBU:
Članak 1.
Sporazum u obliku razmjene pisama o izmjeni tablice II. priložene Protokolu br. 2 uz Sporazum između Europske ekonomske zajednice i Švicarske Konfederacije odobrava se u ime Zajednice.
Tekst Sporazuma priložen je ovoj Uredbi.
Članak 2.
Predsjednik Vijeća ovlašćuje se za imenovanje osobe ovlaštene za potpisivanje Sporazuma kako bi on bio obvezujući za Zajednicu.
Članak 3.
Ova Uredba stupa na snagu trećeg dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 14. studenoga 1983.

Labels: 18
15
5
6